“สุเชษฐ์” ฟันธง! ดัชนีสู่แนวต้าน 1,750 จุด คัด 4 หุ้นเทคนิคสวย พ่วงเก็ง 9 ตัวธีมเปิดเมือง
“สุเชษฐ์ สุขแท้” ประเมินดัชนีเดือน ก.ย.มีโอกาสขึ้นไปที่ระดับ 1,700 จุด และจะขึ้นไปทดสอบแนวต้าน 1750 ในเดือน ต.ค.นี้ หนุนจากงบบจ.ในไตรมาส 3/64 พร้อมแนะ 4 หุ้นเทคนิกสวย และ 9 หุ้นรับอานิสงส์เปิดเมือง
“สุเชษฐ์” ประเมินดัชนีเดือน ก.ย.มีโอกาสแตะ 1,700 จุด และจะขึ้นไป 1,750 เดือน ต.ค.นี้ พร้อมแนะ 4 หุ้นเทคนิกสวย และ 9 หุ้นรับอานิสงส์เปิดเมือง
31 ส.ค. 2564

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเชีย เวลท์ จำกัด เปิดเผยผ่านรายการ “ข่าวหุ้นเจาะตลาด” ประเมินดัชนีในช่วงเดือนกันยายนมีโอกาสขึ้นไปที่ระดับ 1,680 – 1,700 จุด ส่วนในเดือนตุลาคมมีโอกาสที่ดัชนีจะขึ้นไปแตะที่ระดับ 1,750 จุด สนับสนุนโดยผลการดำเนินงานของบริษัทจดทะเบียนในงวดไตรมาส 3/64
โดยหุ้นที่เน้นลงในช่วงนี้เน้นเป็นกลุ่มเปิดเมือง เช่น AOT, MINT, CPN, M พร้อมมองแนวรับดัชนีวันนี้ที่ระดับ 1,620 จุด แนวต้าน 1,655 กับ 1,660 จุด
ด้านกลยุทธ์ลงทุนวันนี้ แนะนำหุ้นที่มีสัญญาณทางเทคนิคโดดเด่น อาทิ
TACC : โดยมีจุดรับที่สำคัญ 7.20 -7.30 บาท จุดต้าน 8.00 บาท
YGG : แนะนำเล่นเป็นกรอบแคบๆ 20.50 บาท และไปขายที่ 22.00 บาท
SYNEX : ถ้าผ่านระดับ 25.00 บาทไปได้ มีโอกาสขึ้นไปทดสอบระดับ 27.50 – 28.00 บาท จุดรับที่สำคัญ 23.50 บาท
TOA : แนวต้าน 36.00-36.50 บาท แนวรับ 33.00 บาท
ส่วนกลุ่มที่โดดเด่นในแง่ของผลการดำเนินงาน อย่างกลุ่มเดินเรือ และ โลจิสติกส์ (III, WICE, LEO, NCL และ JWD)